ಆಟಿ ಕಳೆಂಜನ ಅತ್ರೊ

ಆಟಿ ಕಳೆಂಜನ ಅತ್ರೊ

ಆಟಿ ಕಳೆಂಜನ ವೇಷಭೂಷಣ ಬುಕ್ಕೊ ಉಪಕರಣೊಲೆಡ್ ಅತ್ರೊ ಅತ್ತುಡಾ ಕೊಡೆ ಅತ್ತುಡಾ ಛತ್ರಿ  ಒಂಜಿ ಪ್ರಮುಖ ಅಂಶವಾದುಂಡು. ಉಂದು ಬರ್ಸ ಬುಕ್ಕೊ ಸೂರ್ಯನ ದೊಂಬುಗು ಮಾತ್ರ ಅತ್ತಂದೆ,  ಆರ್ಥಿಕೊ, ಸಾಂಸ್ಕೃತಿಕೊ ಬುಕ್ಕೊ ಆಧ್ಯಾತ್ಮಿಕ ಮಹತ್ವಲಾ  ಅಯಿಕುಂಡು.
ರಚನೆ ಬುಕ್ಕೊ ವಿನ್ಯಾಸೊ

ಸಾಮಗ್ರಿಲು
ಸಾಂಪ್ರದಾಯಿಕವಾದ್, ಆಟಿ ಕಳೆಂಜನ ಅತ್ರೊನು ನೈಸರ್ಗಿಕ ಸಾಮಗ್ರಿಲೆಡ್  ತಯಾರು ಮನ್ಪುವೆರ್. ತಾರಾಯಿದ ಸಿರಿಕುಲು, ಬಿದಿರು, ರಥ ಪೂ, ತಿಕ್ಕಿನ ತೊಪ್ಪುಲು ಪೂರಾ ಉಪಯೋಗ ಮನ್ಪುವೆರ್. ಉಂದು ಸ್ಥಳೀಯವಾದ್  ಲಭ್ಯ ಉಪ್ಪುನ ಸಾಮಗ್ರಿಲೆನ್ ಪೂರಾ ಪ್ರಜ್ಞಾಪೂರ್ವಕವಾದ್  ಬಳಕೆ ಮನ್ಪುನೆನ್ ತೋಜಾವುಂಡು.ಕುಲಾಲ್, ಕೆ. (2010). "ತುಳು ಜನಪದ ಸಂಸ್ಕೃತಿ". ಮಂಗಳೂರು: ಮಂಗಳೂರು ವಿಶ್ವವಿದ್ಯಾಲಯ.

ವಿನ್ಯಾಸೊಲು
ಅತ್ರೊದ ವಿನ್ಯಾಸ ಮಸ್ತ್  ಮಲ್ಲ ಆದ್ ಅಗೆಲ ಆದ್ ಉಪ್ಪುಂಡು, ಕಲಾವಿದೆರೆನ್  ಸಂಪೂರ್ಣವಾದ್ ಅತ್ರೊ ಆವರಿಸಾದು ಬುಡ್ಪುಂಡು. ಬಣ್ಣೊಲು ಬುಕ್ಕೊ ಅಲಂಕಾರೊಲು ಕೂಡಾ ಅಯಿಟ್ ಸೇರುದು ಉಪ್ಪುಂಡು.  ವಿಶೇಷವಾದ್  ಕೆಂಪು ಬುಕ್ಕೊ ಕಪ್ಪು ಬಣ್ಣೊಲೆನ ಬಳಕೆ ತೋಜುದು ಬರ್ಪುಂಡು, ಉಂದು ತುಳು ಸಂಸ್ಕೃತಿಡು ಬಾರೀ ವಿಶೇಷ ಮಹತ್ವೊನು ಹೊಂದುದುಂಡು.ಶೆಟ್ಟಿ, ಆರ್. (2015). "ಆಟಿ ಕಳೆಂಜನ ಕಲೆ". ಉಡುಪಿ: ತುಳು ಅಧ್ಯಯನ ಕೇಂದ್ರ.
ಸಾಂಸ್ಕೃತಿಕೊ ಬುಕ್ಕೊ ಆಧ್ಯಾತ್ಮಿಕ ಮಹತ್ವೊ

ರಕ್ಷಣೆ ಮನ್ಪುನ ಚಿಹ್ನೆ
ಅತ್ರೊ ಖಾಲಿ  ಭೌತಿಕ ರಕ್ಷಣೆದ ಸಾಧನೆ ಅತ್ತು, ಅಪಾಯಕರ ಶಕ್ತಿಲೆಡ್ದು ನಮನ್ ಪೂರಾ ರಕ್ಷಿಸುನ ಸಂಕೇತ ಪಂದ್  ಪರಿಗಣಿಸಲಾತುಂಡು. ಕಳೆಂಜೆ ಇಲ್ಲದ ಜಾಲುಗ್ ಬತ್ತುದು ಅತ್ರೊ ಪತ್ತುದು ನಲಿಕೆ ಸುರು ಮನ್ಪುನಗ, ಉಂದು ನಮ್ಮ ಇಲ್ಲಗ್  ದೇವೆರ್ ನ ಆಶೀರ್ವಾದೊನು ಕನ್ಪೆರ್ ಪಂದ್  ನಂಬಲಾತುಂಡು.ಭಟ್, ಎಸ್. (2012). "ಕರ್ನಾಟಕದ ಜಾನಪದ ಪರಂಪರೆಗಳು". ಬೆಂಗಳೂರು: ಕರ್ನಾಟಕ ಫೋಕ್ ಅಕಾಡಮಿ.
ಕಲೆ ಬುಕ್ಕೊ ನಲಿಕೆ
ಅತ್ರೊ ನಲಿಕೆಡ್  ಒಂಜಿ ಪ್ರೋಪ್ ದ ಲೆಕ್ಕ ಉಪಯೋಗ ಮನ್ಪುವೆರ್.  ಅತ್ರೊದ ಒಟ್ಟುಗು ಕಲಾವಿದೆ ಬೇತೆ ಬೇತೆ ನಮೂನಿದ ನಲಿಕೆ ನಲ್ಪುವೆರ್. ಉಂದು ನಲಿಕೆದ ಆಕರ್ಷಕತೆನ್  ಹೆಚ್ಚು ಮನ್ಪುಂಡು ಬುಕ್ಕೊ  ಜನಕುಲ್ಡ ಪೋಡಿಗೆ  ದೊಟ್ಟುಗು ಭಕ್ತಿಲ ಉಂಟು ಮನ್ಪುಂಡು.ಪ್ರಸಾದ್, ಎಂ. (2018). "ತುಳು ನಾಡಿನ ಜಾನಪದ ನೃತ್ಯಗಳು". ಮಂಗಳೂರು: ಕರಾವಳಿ ಸಂಶೋಧನಾ ಸಂಸ್ಥೆ.
ಸಾಮಾಜಿಕೊದ ಮಹತ್ವೊ

ಸಂಬಂಧ ಗಟ್ಟಿ ಮನ್ಪುನಿ
ಆಟಿದ ಕಳೆಂಜೆ ಅತ್ರೊದೊಟ್ಟುಗು ಇಲ್ಲ ಇಲ್ಲಗ್ ಬನ್ನಗ, ಇಲ್ಲದಕುಲು ಕಳೆಂಜಗ್ ಅರಿ, ತಾರಾಯಿ ಬುಕ್ಕೊ ದಕ್ಷಿಣೆ ಕೊರಪೆರ್. ಉಂದು ಸಮುದಾಯದ ಉಲಾಯಿ ಸಂಬಂಧೋಲೆನ್  ಗಟ್ಟಿ ಮನ್ಪುಂಡು ಬುಕ್ಕೊ  ಒರಿಯಗ್ ಒರಿ ಬೆಂಬಲವಾದು ಉಪ್ಪುವ ಪನ್ಪಿನ ಸತ್ಯನ್ ತೋಜಾವುಂಡು.ದೇವಾಡಿಗ, ಪಿ. (2020). "ಆಟಿ ಕಳೆಂಜ: ಒಂದು ಸಂಶೋಧನಾ ಅಧ್ಯಯನ". ಉಡುಪಿ: ಉಡುಪಿ ಸಂಶೋಧನಾ ಜರ್ನಲ್.

ಉಲ್ಲೆಕೊಲು

ವರ್ಗೊ:ತುಳುವೆರೆ ಆಟಿ ತಿಂಗೊಲು
ವರ್ಗೊ:ತುಳುವೆರೆ ಕಟ್ಟು ಕಟ್ಟಳೆ
ವರ್ಗೊ:ತುಳುನಾಡ ಸಂಸ್ಕೃತಿ